Vita:ARC-óriásplakát-kiállítás

message: Ez vagy
* ARC óriásplakát-kiállítás, ha egy óriásplakát-kiállításról van szó, melynek neve ARC
vagy
* ARC-óriásplakát-kiállítás, ha az ARC-hoz köthető óriásplakátok kiállítása vagy ha az ARC-hoz köthető óriásplakát-kiállítás (bármi is legyen az ARC - látom, a kft. neve Arc Kft.). – Vépi vita 2019. október 1., 12:21 (CEST)
replies: text: Kösz, hogy szóltál, és nem is zárkózom el tőle, de az az igazság, hogy az Arcanum sajtóadatbázisában  nagyon következetesnek tűnik a kötőjel nélküli írásmód. És bár tudom, hogy a sajtót szokás fikázni a rossz helyesírási gyakorlata miatt, de több mint 20 periodikában nem szerepel a kötőjel, melyek közt azért vannak színvonalas (korrektúrázott) folyóiratok is. Kiteszem rá a helyesírási segély matricát, és várjunk még néhány hozzászólást ezügyben, ha nagy az egyetértés, akkor tőlem mehet az átnevezés. Palotabarát vita 2019. október 1., 13:06 (CEST)
replies: text: :Kedves kollégák! Nem támogatom azt az értelmezést, hogy „az ARC-hoz köthető kiállítás”. Mi a csuda az az ARC? Hallott róla valaki, az óriásplakátokon kívül? Nem nagyon. Akkor pedig ezt a kiállítás marketing-elnevezésének kell tekinteni, az írásmódjának is ehhez kell igazodnia, és akkor szerintem ARC óriásplakát-kiállítás. (Az töprengésre késztet, hogy ha a CACIB kutyakiállítást egybeírjuk, márpedig igen, akkor az ARC óriásplakát kiállítást miért kellene így külön írni. Korrektúrázott sajtótermékek ide, vagy oda. Az Arcanumnál azonban valóban, mutatóban sem látok másmilyen írásmódot, mint mindent külön.)

text: :A vállalat neve első közelítésben ARC Kft., azonban ez nem ennyire egyszerű. Vannak (nem teljes lista):

text: :* ARC Művészeti Szolgáltató Nonprofit Kft. (röviden ARC Nonprofit Kft.), arcmagazin.hu – 1013 Budapest, Attila út 41., 2.em.

text: :* ARC Gazdasági Szolgáltató, Tanácsadó, Kereskedelmi Korlátolt Felelősségü Társaság (ARC Kft.), arc-budapest.hu (korábban www.arc-budapest.hu; ez azonban így, jelenleg „nem-privát” hibát jelez) – 1036 Budapest, Lajos utca 93-99., D. IV. 2-3. – Üzletviteli, egyéb vezetési tanácsadás

text: :* ARC Befektetési Korlátolt Felelősségű Társaság (ARC Kft.), internetes címe nem ismert – 1096 Budapest, Thaly Kálmán utca 39. – Vagyonkezelés (holding)

text: :Ezek közül az első a kiállító. – Garamond vita 2019. október 21., 11:49 (CEST)
Gabcsé vita írja: Garamond! A kutyakiállítás és óriásplakát-kiállítás helyesírása a szótagszámlálás alapján különbözik. A tulajdonnevekhez a köznévi utótagok kapcsolása az AkH. 112. pontja alapján kötőjellel történik (itt precedenst szolgáltat még a Mahir-oszlop helyesírása). Mivel az összetételhez újabb utótag járul, így szintén az AkH. 112. alapján a helyes írásmód: ARC-óriásplakát-kiállítás. Az Arcanum – azon túl, hogy igencsak színvonalas és nívós szolgáltatásokat nyújt – nem írja felül a helyesírás logikai rendszerét (és kivételeit). Gabcsé vita 2020. május 20., 21:28 (CEST)

text: Ez itt nagyon félrement. Az Akh. 112. az alárendelő összetételekről szól, amelyekben a tagok közötti kapcsolat alakilag jelöletlen. A Mahir-oszlop a Mahir oszlopa vagy a Mahir által használt oszlop, míg a Tallián-kastély a Tallián család kastélya, nem pedig egy oszlop, amit Mahirnak, vagy egy kastély, amit Talliánnak hívnak. Az ARC plakátkiállítás esetében azonban nincs olyan jelöletlenség, ami miatt kötőjelet kellene írnunk, ez valóban egy kiállítás, amit ARC-nak hívnak. Egy egyszerű cím vagy fantázianév vagy brand, mint például a Fabulon arckrém. Abból az egyszerű tesztből is lehet ezt tudni, hogy a mindennapi beszédben nem helyettesíthető a Mahir-oszlop a Mahir szóval, mert senki nem fogja érteni, ha azt mondom, hogy egy Mahiron láttam, míg ellenben az idei ARC-ra simán kilátogathatunk, a plakátkiállítás nem kell a szerkezetbe ahhoz, hogy értsük. Pasztilla 2023. szeptember 18., 17:55 (CEST)
Az  alapján javítottam a címet. Ha különleges okból nem megfelelő a javítás, javítható.  Alfa-ketosav vita 2023. augusztus 23., 11:00 (CEST)
thread_title:  A neve